Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11634

3. A FELSÉGJEL, A KÖZÖS JEL ÉS A LAJSTROMJEL ELHELYEZÉSE 3.1. Általános rész A felségjelet, vagy a közös jelet, és a lajstromjelet rá kell festeni a légijárműre, vagy valamely más módon kell rögzíteni a légijárművön oly módon, hogy ennek tartóssága hasonló fokú legyen, mint a festésé. A jeleket mindenkor tisztán és láthatóan kell tartani. 3.2. Levegőnél könnyebb légijárművek 3.2.1. Léghajók: A léghajó jeleit vagy a törzsburkolaton, vagy a vezérsíkon kell feltüntetni. Ha a jeleket a törzsön tüntetik fel, akkor a törzs mindkét oldalán hosszirányban és a felső felületén is szimmetrikusan kell elhelyezni. Ha a jeleket a vezérsíkon helyezik el, akkor azokat mind a vízszintes, mind a függőleges vezérsíkon fel kell tüntetni, a vízszintes vezérsíkon a jeleket a felület jobb felső részén és a bal alsó részén kell elhelyezni úgy, hogy a betűk és a számok felső éle a belépőél felé mutasson, a függőleges vezérsíkon a jeleket a vezérsík alsó felén mindkét oldalon vízszintesen írt számokkal és betűkkel kell feltüntetni. 3.2.2. Gömb-alakú ballonok ( nem azonosak a személyzet nélküli szabadon repülő ballonokkal) A jeleket két helyen, egymással ellenkező oldalon kell megjeleníteni. A jeleket a ballon legnagyobb vízszintes kerülete mentén kell elhelyezni. 3.2.3. Nem-gömbalakú ballonok ( nem azonosak a személyzet nélküli szabadon repülő ballonokkal) A jeleknek minden egyes oldalon meg kell jelenniük. Úgy kell elhelyezni, hogy a ballon maximális keresztmetszete közelében kerüljenek feltüntetésre, közvetlenül akár a teherelosztó kötélzet felett, vagy a kosár felfüggesztő kábelek csatlakozási pontjai felett. 3.2.4. Levegőnél könnyebb légijármű ( nem azonos a személyzet nélküli szabadon repülő ballonokkal) Az oldalán lévő jeleknek mind oldalról, mind pedig a földről nézve jól láthatóaknak kell lenni. 3.2.5. Személyzet nélküli szabadon repülő ballonok A jeleket az azonosító felületen(lapon) kell elhelyezni ( lásd 8. Pontot). 3.3. Levegőnél nehezebb légijárművek 3.3.1.Szárnyak. A levegőnél nehezebb légijárműveken a jelzéseket egyszer kell feltüntetni a szárnyszerkezet alsó részén. A szárnyszerkezet alsó felületének bal felén kell a jelzéseket elhelyezni, hacsak ez nem nyúlik túl a szárnyszerkezet egész alsó felületén. Amennyire csak lehetséges, a jelzéseket a szárny belépő és kilépő élétől azonos távolságra kell elhelyezni. A betűk és a számok tetejének a szárny belépőéle felé kell esni. 3.3.2.A törzs (vagy ezzel egyenértékű szerkezet) és a függőleges vezérsík felületek. A levegőnél nehezebb légijárműveken a jelzéseket vagy a légijármű törzsének mindkét oldalán (vagy ezzel egyenértékű szerkezeten) a szárnyak és a vezérsík között, vagy a függőleges vezérsík felületek felső felében kell elhelyezni. Amikor az egyetlen függőleges vezérsíkon helyezik el a jelzéseket, akkor azoknak mindkét oldalán látszaniuk kell. Osztott függőleges vezérsík esetén a jelzéseket a szélső vezérsíkok külső oldalán kell elhelyezni. 3.3.3.Különleges esetek. Ha egy levegőnél nehezebb légijárműnek nincsenek olyan alkotóelemei, melyek megfelelnek a 3.3.1. és 3.3.2. pontokban ismertetetteknek, akkor a jelzéseket oly módon kell feltüntetni, hogy azok könnyen azonosíthatók legyenek. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes